b'\n_START_ARTICLE_\nOve Mulvad\n_START_PARAGRAPH_\nOve Mulvad (f\xc3\xb8dt 7. november 1950, d\xc3\xb8d 20. august 2012) var en dansk erhvervsleder og tidligere administrerende direkt\xc3\xb8r for TV 2/Fyn._NEWLINE_Mulvad blev uddannet i musikvidenskab og dramaturgi fra Aarhus Universitet. Fra 1978 til 1989 var han regiss\xc3\xb8r og senere produktionsleder ved DR Provinsafdelingen i \xc3\x85rhus og arbejdede blandt andet med Jul i Gammelby og Jul p\xc3\xa5 Slottet. I 1989 kom han til TV Midt/Vest som programmedarbejder og producer, men rykkede i 1994 til TV 2 i Odense, hvor han blev uddannelsesleder. Fra september 1997 til marts 2012 var han direkt\xc3\xb8r for TV 2/Fyn. Han har desuden v\xc3\xa6ret formand for Foreningen af TV 2-regioner og p\xc3\xa5 vegne af alle otte regioner forhandlet overenskomster med fagforbundene. Mulvad d\xc3\xb8de den 20. august 2012 efter l\xc3\xa6ngere tids sygdom.'